text:
3231 Views
Intro Mastermind in Anada, Wani production, Bebe Cool Banton, yeah... Chorus Nsirikamu, N\'oluusi nembulamu, Bwemba nzifunye nenywaamu, Bun\'obulamu twaabusangawo abagenda babulekawo ×2 Verse 1 Well,twaasisinkana Kampala, N\'emirimu tujikolera Kampala, Ekireetawo enjawukana.. Kululunkanira byebatatuuyanira.... Tebatya bayiwa n\'omusaayi, BanaUganda tweeraze obukyaayi, Eby\'enfuna tebigulwa musaayi ketukubye guno katubamale akabanzi. Twandibadde baakabi ngatukolera wamu naye ate tweesika mataayi, Ate nga tweeyita bataayi.. Ky\'ovolaba obw\'olumu mpowa ne...... Chorus Nsirikamu, N\'oluusi nembulamu, Bwemba nzifunye nenywaamu, Bun\'obulamu twaabusangawo abagenda babulekawo ×2 Verse 2 Kyetugoba tukimanyi nekyetuli tukimanyi, Tetudumira ku bintu byetutamanyi, Byetwoogerako bibera ebyo byetumanyi, Nga g\'emazima abasinga gebatamanyi. Okwaagala kwennina okwa Uganda jendimu, Kweekumpalirizza nzije mu buvumu. Kitukakatako Bana Uganda kyekimu, Obutatunda nnyaffe Uganda. Entasiima ebulwa ajiwa, Bana Uganda tusaanye tusiimeko. Akatono akaliwo kaamugaso nnyo, Bwetuba tukakozesa byamugaso era. Chorus N\'oluusi nembulamu, Bwemba ngafunye nenkomawo, (amazima) Kubanga twaagasangawo abagenda bagalekawo ×2 Verse 3 Bw\'olwaanirira eddembe lyo tolinnyirira ddembe lyange. Mukazi wo tokwata ku mukazi wange. Entalo z\'Obufumbo zisigale mu kisenge. Toyanika buziina bwaffe mu basekeeterezi. Okwaagala kwennina okwa Uganda jendimu, Kweekumpalirizza nzije mu buvumu. Twebeereremu banaUganda kyekimu, Tukimalirize ku kalulu kali. Well, Twaasisinkana Kampala, n\'emirimu tujikolera Kampala, Ekireetawo enjawukana, kululunkanira byebatatuuyanira. Tebatya bayiwa n\'omusaayi, BanaUganda tweeraze obukyaayi, Eby\'enfuna tebigulwa musaayi ketukubye guno katubamale akabanzi. Twandibadde baakabi ngatukolera wamu naye ate tweesika mataayi, Ate nga tweeyita bataayi.. Ky\'ovolaba obw\'olumu mpowa ne...... Nsirikamu. \"Ebigambo tebigula mugaati, A Sama Sojah.
Advertisement
Gyenvudde | Bebe Cool
2651 Views
Corona Distance featuring Vinka X Azawi X A Pass X John Blaq X All Stars | Bebe Cool
3348 Views
Nsilikamu | Bebe Cool
3232 Views
Mbozi Za Malwa featuring Sauti Sol | Bebe Cool
2192 Views
Gaba Manyi Go | Bebe Cool
2774 Views
Love You Every Day | Bebe Cool
12543 Views
Kola | Daddy Andre
1256 Views
Oba Onfuna [Owebina] | Fixon Magna
1038 Views
Akageri featuring Recho Rey | Aybrah
2702 Views
Glorify You | Irene Namubiru
409 Views
Ntibula | Martha Mukisa
4557 Views
Personal | Zuli Tums
1134 Views
Advertisement


c: text/html

text:
Obwakabaka bwa Buganda bujjukidde nga bwe giweze emyaka 55 bukya bajaasi ba Apollo Milton Obote balumba Olubiri lw’e Mmengo era kino kikoleddwa mu kusaba okwenjawulo okwategekeddwa mu Lutikko e Lubaga ne balaga obutali bumativu ku bintu byayo ebikyalemedde mu mikono gya gavumenti.
Ku lw’enju ya Ssekabaka Muteesa II, Omulangira David Kintu Wassajja atadde gavumenti ku nninga n’agisaba esasule ebintu bya Buganda ebyawambibwa mu kavuvung’ano k’okulumba Olubiri.
“Nnatunuddeko mu mbalirira y’eggwanga ne ndaba nga ku mabanja enkumu agagenda okusasulwa, temuli wadde erya Buganda erigenda okusasulwa. Buli omu bazze bamusasula nga n’abekkanisa y’omu Ndeeba eyamanyebwa jjuuzi bagenda kusasulwa kyokka ffe abaludde nga tubanja tebatunyega.” Omulangira Wassajja bw’agambye.
Ono asabye gavumenti efumiitirize ku bigambo bya Kabaka bye yayogera bwe yagamba nti abo bonna abalina ebintu ebitali byabwe beekube mu kifuba babiddize bannannyini byo. Omulangira Wassajja alaze ebimu ku bintu Buganda by’ebanja omuli awatudde ebitebe by’amagye, ebitawuluzi, n’ebikozesebwa ekitongole kya gavumenti ez’ebitundu.
Okusinziira ku Mulangira Wassajja gavumenti tennaba kukyusa byapa by’ettaka eryaddizibwa Obwakabaka mu 2013 era kirabika nga Buganda eyaweebwa ebyoya by’enswa. Ono alaze nti okusobola okuleetawo okutabagana n’okwerabira ebyaliwo mu 1966 enjuuyi zombi zirina okwewa ekitiibwa era wabeewo obwenkanya.
“Tulina ebisoomooza n’ebyokuyiga bingi okuva mu kambattuko ka 1966 naye nzikiriza nti wabeerewo obwenkanya n’okwogerezeganya naddala ku by’ensasula. Kati emyaka giweze 55 okuva ebintu bya Buganda lwe byawambibwa. Ebbanga eryo ddene era singa kati tetukyabyogerako.” Omulangira Wassajja bw’ategeezezza.
Omulangira atenderezza obuvumu Ssekabaka Muteesa II bwe yayolesa n’asigala ku kye yali akkirizizaamu wadde ng’akaseera kaali kazibu.
Ate ye omumyuka Asooka owa Katikkiro, Owek. Prof. Twaha Kaawaase Kigongo, asabye abantu ba Buganda okunyweza obumu era basigale nga balwanirira ensonga za Buganda mu mbeera yonna.
Bino Owek. Kaawaase abitadde mu bubaka bw’atisse Sipiika w’olukiiko lwa Buganda, Owek. Patrick Luwaga Mugumbule n’abasaba okwesigama ku byayita basobole okufuna bye bayiga era bagende mu maaso.
Akulembeddemu ekitambiro ky’emmisa, Msgr. Gerald Kalumba, asabye bannayuganda okusabira Uganda ne Buganda okutebenkera.
Ono yeekokkodde ebeera y’ebyobufuzi eriwo gy’agambye nti efufuggaza Obwakabaka bwa Buganda era n’akiwanuuza ku bigambo by’omukulembeze gw’atayagadde kw’atuukiriza mannya eyagamba nti, “Obote yakola ensobi okulumba Buganda ng’akozesa emmundu, yandigirumbye na byabufuzi.
Kinajjukirwa nti Olubiri lwa Buganda lwalumbibwa ku makya g’olwokubiri nga 24 May 1966 era Ssekabaka Muteesa 11 mu katabo ke “The desecration of my kingdom,” agamba nti emmundu ze zaamuwawamula mu tulo.
Amagye gano agaali galina okuba wansi we ng’omuduumizi ow’okuntikko era Pulezidenti w’eggwanga gaali gaduumirwa Gen. Idd Amin Dada ku biragiro bya Apollo Milton Obote eyali Ssaabaminisita wa Uganda, abaganda gwe baakazaako erya ‘Kawenkene’
Olunaku luno lukuzibwa buli mwaka naye olw’embeera ya Ssennyiga Corona, gwetabiddwako abantu batono nnyo.

robotstxt: allowed

filter: keep


text:
Ababaka ba parliament n’abakozi baayo basazeewo okwambala essuuti enzirugavu n’obutaayi obutono obumanyiddwanga bu bow ties ,ng’akabonero akokungubagira nokujjukira eyali sipiika wa parliament Jacob Oulanyah eyayambalanga ennyo bu bowtie.
Ababaka abakyala n’abakozi abataasobola kwambala butaayi buno ,nabo balabiddwaawo nga babukookedde ku ngoye zabwe, okuggyayo amakulu n’omulamwa gw’olunaku ogw’okukungubaga.
Jacob Oulanya mu bulamu bwe bwonna abadde mwagazi wobutaayi buno awamu nessuuti enzirugavu ,era abamu ku babaka abawangadde nayo baze bamuwaako obujjulizi nti buli lweyagendanga ebweru w’eggwanga ,yabaguliranga obutaayi buno nabubaleetera.
Kigambibwa nti obutaayi buno Jacob Oulanyah yatandika okwambala bu bowtie mu mwaka 2004,era okuva olwo abadde taddangamu kwambala bika bya taayi birala.
Omubiri gw’abadde sipiika guleetebwa leero mu parliament ababaka okumukungubagira, era gyegugenda omusizibwa okutuusa olunaku lw’enkya ku lwokusatu.
Omwogezi wakabondo ka NRM mu parliament Brandon Kintu ,agambye nti ng’ababaka ba NRM bateeseetese ababaka babwe nti mu lutuula lwa parliament olwessaawa omunaana, buli omu okubaako ekirungi kyayogera ku mugenzi.
Parliament okuviira ddala ku wankaaki waayo okutuuka mu kizimbe kyennyini ekya parliament watereddwawo ekiwempe ekimyufu n’okutimbawo ebimuli ebyalangi emyufu, kyenvu ne kiragala ng’akabonero akalaga ekitiibwa ekibadde kiweebwa omugenzi.
Oulanyah ye sipiika wa parliament asoose okumala akaseera akatono mu ntebe.
Yalondebwa nga 24 may,2022 era nga yasemba okulabwaako ng’akubiriza parliament, ababaka lwebaayisa ennongosereza mu tteeka erifuga ekittavu ky’bakozi ki NSSF, eryakkiriza abakozi okufuna ku nsimbi zaabwe ebitundu 20 ku kikumi,nebwebaba tebanaweza myaka 55 egyogerwako mu tteeka ekadde.
Mu bigambo bye ebyasembayo etteeka lino bweryaali liyisibwa,yagamba nti wakufuna ku tulo ,olwabakozi abaamuli obubi ngetteeka lino terinayisibwa.


text:
Yoswa 2
Endagaano Enkadde nʼEndagaano Empya
Abakessi Baweerezebwa e Yeriko
2 (A)Awo Yoswa mutabani wa Nuuni n’atuma abasajja babiri okuva e Sittimu bagende mu kyama bakette, n’abagamba nti, “Mugende mwekkaanye ensi eyo na ddala ekibuga Yeriko[a].” Bwe batyo ne bagenda. Bwe baatuukayo ne bayingira mu nnyumba y’omukazi malaaya ayitibwa Lakabu ne basula omwo. 2 Naye kabaka wa Yeriko n’akitegeera nti waliwo abasajja Abayisirayiri abazze ekiro okuketta ensi ye. 3 Bw’atyo kabaka oyo n’atumya ewa Lakabu nti, “Mu nju yo mulimu abasajja abazze okuketta ensi yange, bampeereze mangu.”
4 (B)Lakabu abasajja bano yali yamaze dda okubakweka, naye n’alyoka agamba nti, “Kituufu abasajja abo baabaddeko wano naye saategedde gye baabadde bava. 5 Oluggi lw’ekibuga bwe lwabadde lunaatera okuggalwawo akawungeezi, ne bafuluma, saategedde gye baalaze; naye mubawondere osanga munaabagwikiriza.” 6 (C)So nno yali yabakwese dda ku nju waggulu era nga ababisseeko bulungi ebikolokomba by’obugoogwa. 7 Basajja ba kabaka ne bafuluma ekibuga ne wankaaki waakyo naggalwawo. Ne banoonya abakessi okutuukira ddala ku mugga Yoludaani.
8 Abakessi bwe baali tebanneebaka, Lakabu n’ayambuka gye baali ku nju waggulu 9 (D)n’abagamba nti, “Nkimanyi nga Mukama abawadde ensi eno era nga ffenna tubatidde nnyo, tuweddemu n’omwoyo. 10 (E)Twawulira Mukama bwe yakaliza ennyanja emyufu nga muva e Misiri era twawulira bwe mwazikiriza Sikoni ne Ogi bakabaka b’Abamoli emitala w’omugga Yoludaani. 11 (F)Amangwago nga twakakiwulira emitima gyatutyemuka, era teri n’omu ku ffe yasigalamu ndasi, kubanga Mukama Katonda wammwe ye Katonda w’omu ggulu ne mu nsi.” 12 (G)N’abagamba nti, “Nga nange bwe mbakoledde ebyekisa, mbasaba nammwe munkolere bwe mutyo nga mulayira mu linnya lya Mukama era mumpe n’obukakafu 13 nga mulitutaliza; nze, ne kitange, ne mmange, ne baganda bange, ne bannyinaze awamu n’abo bonna be babeera nabo.” 14 (H)Abasajja abo ne baddamu nti, “Bw’otolituloopa, naffe tulibawonya Mukama ng’atuwadde ensi eno; era Mukama atuzikirize bwe tutalikola bwe tutyo.”
15 (I)Olw’okubanga ennyumba ya Lakabu yazimbwa ku bbugwe w’ekibuga, bw’atyo n’abasizza ku muguwa ng’abayisa mu ddirisa. 16 (J)Yabagamba nti, “Mugende mwekwekere ennaku ssatu eyo mu nsozi okutuusa ng’ababawenja bamaze okudda, oluvannyuma muyinza okwetambulira amakubo gammwe.” 17 (K)Ne bamugamba nti, “Tujja kukuuma butiribiri ekirayiro kyaffe 18 (L)era bwe tulitabaala ensi yammwe, osibanga omuguwa guno omumyufu mu ddirisa mwe watuyisa era okuŋŋaanyizanga mu nnyumba yo, kitaawo, ne nnyoko, bannyoko n’ab’omu nnyumba ya kitaawo bonna. 19 (M)Gwe kalitanda n’afuluma mu nju yo n’atambulatambula mu nguudo, ekirimutuukako kyonna y’alimanya. Kyokka alituukibwako akabi konna mu nju yo, ogwo guliba musango gwaffe. 20 Naye k’olituloopa, olwo oliba omenye endagaano yaffe naawe.” 21 Lakabu y’abaddamu n’abagamba nti, “Byonna bibeere nga bwe tukkaanyizza.” Bwe yamala okubasiibula n’asiba akawero akamyufu mu ddirisa.
Abakessi Beddirayo Ewaabwe
22 Abakessi bwe baamala okwekwekera ennaku ssatu mu nsozi nga n’ababanoonya bababuliddwa, 23 ne beddirayo eri Yoswa mutabani wa Nuuni ne bamuyitiramu mu byonna nga bwe byagenda. 24 (N)Ne bamugamba nti, “Ddala ensi eyo Mukama agituwadde, abantu baamu bonna tubakubye encukwe.”
Footnotes
- 2:1 Yeriko Kyali kibuga kya dda nnyo nga kiriko ebigo eby’amaanyi nga kiri kilomita munaana mu bugwanjuba bwa Yoludaani. Mwalimu emigga mingi nga kiriko ne bbugwe ow’amaanyi. Abatuuze baamu baasobolanga okwewanirira mu biseera eby’ekyeya okumala ebbanga ddene ddala. Noolwekyo kyali kifo kikulu nnyo awayingirwa mu Nsi Ensuubize.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Ssente Z'oluguuddo Lw'e Ntebe Zalinnyisibwa – Babaka
Abakungu okuva mu kitongole ekivunanyizibwa ku kuzimba enguudo mu ggwanga ekya UNRA basanze akaseera akazibu okunnyonnyola ababaka abatuula ku kakiiko akalondoola entambula y’emirimu mu bitongole bya gavumenti aka Commissions, State Authority and State Enterprises ku nsaasanya y’omusimbi omuyitirivu ogwabaweebwa okuzimba oluguudo lwa Entebbe Express Highway.
Oluguudo luno olwa kilomita 51 lwatandika okuzimbibwa mu 2011 kyokka nga ne gyebuli eno teluggwa nga olwensobi ezakolebwa nga era lusiibirwa okuddibwamu ekitegeeza nti ensimbi y’omuwi w’omusolo ejja kwetagisa okuluddamu.


text:
Abasoga Baakuzuukusa Obwegassi
Enjawukana n’okwerumaruma okuli mu bakulembeze b’ebibiina by’obwegassi e Busoga byebimu ku bivuddeko ebibiina bino okuzinngama sso nga mu biseera ebyedda, ebyenfuna by’eggwanga kwebyasinga nga okwesigama.
Kino nno kyekireesewo ne bannakigwanyizi okwezza ebifo awakolerwa nga emirimu nga nebirala byerabirwa dda era nga ebimu byafuuka bifulukwa. Kano nno abakwatibwako ensonga eno balabye guli gutyo kwekusitukiramu okusala entotto okulaba engeri gyebayinza okuzza obujja ebibiina byobwegassi e Busoga.


text:
President wa Uganda Yoweri Kaguta Museveni atadde omukono ku tteeka erirungamya amasanyalaze mu ggwanga erya electricity amendment Act 2022.
Etteeka lino parliament yalikolamu ennongosereza omwezi gwa April omwaka guno 2022 nga lirimu ebinonerezo ebikakali eri ababba ebintu byamasanyalaze
Likwata ababba wire ,generators, n’abatema emiti gya line z’amasanyalaze.
Omuntu anaakwatibwa era kkooti neemusingisa omusango gwokubba ebintu by’amasanyalaze saako okwonoona line zamasanyalaze wakusibwa mu nkomyo emyaka 15 oba okutanzibwa akawumbi ka shs kamu oba okukola ebibonerezo byombi omulundi gumu.
Parliament bweyali eyisa ennongosereza mu tteeka lino ,yagamba nti ebibonerezo bino ebikakali byassibwawo okulwanyisa omuze gwabantu abayonoona n’okubba ebintu by’amasanyalaze
Etteeka lino erikwata ku masanyalaze era ligyewo enkola y’okuwa olukusa kampuni emu yokka okutuusa amasanyalaze ku makolero n’abantu bonna,nga bwegubadde ku kampuni ya Umeme (monopoly).
Amakolero ne kampuni kati zirina eddembe okubunyisa amasanyalaze eri abagetaaga, nga bwebinaalambikibwa minister w’amasanyalaze.


text:
Omumyuuka w’omwogezi wa Uganda Police Force owa Kampala Metropolitan Police ASP Luke Owoyesigyire avuddeyo kukubwatuka okwabadde e Wandegeya; “Poliisi y’e Wandegeya etandise okunoonyereza ku kubwatuka okwalumizza abantu 5 nga 24-12-2021 ku ssaawa nga mwenda ogwolweggulo mu Industrial Zone Kagugube, Central Division mu Kampala, Katusiime Muwala wa Jennifer Birungi, agamba nti mukwano gwe eyategeerekeseeko erya Anita ali e Dubai yamuwadde engoye enkadde nti era bwebabadde bazirondamu mu luggya nebalabamu akaccupa ak’ekyuuma nga ka bululu.
Omu ku bazzukulu Poni Elizabeth, yakasudde mu kasasiro wabula omuzzukulu omulala Vanessa nakaggyayo nakayingiza mu nnyumba.
Ku ssaawa ssatu ez’ekiro yatandise okukazanyisa era nakasumulula ekyadiridde kubwatuka nekalumya abantu 5 mu nnyumba.
Abalumiziddwa kuliko; Jennifer Birungi 45, nga ayera nguudo mu KCCA, Harriet Kabasinguzi, 25, Poni Elizabeth 1, Nakandi Mitchell 2, ne Kabasinguzi, wamu ne Birungi. Poliisi etandise okunoonyereza ku wa ekintu kino kyekyavudde. Bano bonna 5 baddusiddwa mu Ddwaliro lya National Referral Hospital, Mulago okufuna obujanjabi.”


text:
Family yomugenzi Herman Basudde evudeyo netegeza nga bwegenda okuzanya firimu mubulamu bwomugenzi ono.
Aisha Nakito nga Ono ye namwandu womugenzi Herman Basudde avudeyo nasaba wabewo abamukwatirako asobole okuzanya firimu mubulamu bwomugenzi ono.
Herman Basudde ajukirwa nnyo nga omu kubayimbi abaali abamanyi mukuyimba enyimba ezaali zikwata kubulamu bwabantu nga zino zakika Kya kadongo kamu.
Herman Basudde omugenzi obulamu bwe mukuyimba lwaali nga lugero omuto nomukulu lweyandisanye okumanya era wano family ye weyasinzidde okwagala okumuzanyamu firimu.
Omugenzi Ono yaffa mumwaaka gwa 1997 era nga ajukirwa nnyo olwenyimba zze okuli Enimiro yokubuganga, Bus Dunia, mukyaala mugerwa, Eggwala nendala nyinji
Maama womugenzi Herman Basudde yomukubakyamukiridde olwafunye kumawulire gano era nategeeza nti kino kyekimu kubintu byabadde tasubira mubulamu bwe.
Also Read: Gerald Kiweewa tebamusibye lwa luyimba lwa Nantaba ekitufu kikino


text:
Amawulire
Bugnda ekwataganya naba Uganda Aids Commission okulwanyisa mukeneya
Ivan Ssenabulya
October 5th, 2021
Bya Prossy Kisakye,
Obwakabaka bwa Buganda butuuse kuntegeragana n’ekibiina ekirwanisa mukenya mu Uganda ekya Uganda Aids Commission, okukolera awamu okulwanisa mukenya mu Buganda ne Uganda yonna okutwaliza awamu omwaka 2030 gugende okutuuka nga obulwadde buno bufuuse lufumo.
Bwabadde atongoza enkolagana eno wano e Bulange e Mengo, Katikkiro wa Buganda Charles Peter Mayiga, agambye nti obwakabaka bugenda kulwana okutuusa amawulire amatuufu agakwata ku bulwadde buno mu bantu nga beyambisa amakubo agasoboka omuli n’obuwangwa n’ennono.
Ssentebe wa boodi ya Uganda Aids Commission, Dr Eddie Mukooya, yebaziza empolologoma ya Buganda olw’omulimu amakula gwakola mu kulwanisa obulwadde bwa Mukenya naddala mu kukumakuuma abavubuka okwerinda obulwadde buno era ategezeza nti betegefu okuwaayo kyebalina okuggusa olutalo luno.
Ebibalo bya Uganda Aid Commission bye banjulidde Katikkiro biraze nti omwaka 2020 we gwagwereddeko nga mu bitundu bya Buganda district ye Kalangara yesinga abalwadde ba mekenenya abangi abali wakati w’emyaka 15-49 nga bakola ebitundu 18.8%, Kalungu ne Masaka basibanye ku bitundu 11.7%, Kyotera bali kubitundu 11.1%, Lyantondo bakola ebitundu 10.1%, Kampala ne Wakiso basibaganye ku bitundu 7.7% nabalala.


text:
Omuyimbi Daxx Kartel Omunyeruba ali mukattu oluvanyuma lwokutwalibwa mu court kunsonga ezekuusa kukuba oluyimba lwabaana be Jinja bebayita ba abadongole.
Okusinzira kumawulire getufuna wano ku Fremer Media, abadongole baana be Jinja abafulumya oluyimba lwabwe nebalutuuma “Tikabitya’ wabula bagamba nti bekanze nga bawulira ate oluyimba lwabwe lubidwa omuyimbi Daxx Kartel nga ono yaluyimbiddewamu ne Bigolis era bo balutuumye “Sikyabitya’ wabula nga tebalina kyebakyusiza okujako okukyusa olulimi lwolusoga nebaluza muluganda.
Okusinzira ku badongole bagamba nti pulodusa wenyimba SideSoft yabakubirako nabategezako kunsonga eno wabula bo bagaana wabula kyabakanze nga bawulira nga SideSoft yeyalukoze.
Bwetwagezezako okutukirira Daxx Kartel, yatutegezeza nti yetanaba kubako kuluyimba luno kuba era siyenyini lwo era bwatyo nategeza nti bamusaba busabi kusaamu doboozi.
Wabula bo a badongole bategezeza nti Daxx Kartel alina okubasasula million ezitaka wansi wa 30 ekintu Kartel kyeyawakanyiza.
Ekifananyi ky’ abadongole